Okrug Jõgevamaa
Okrug Jõgevamaa (est.: Jõgeva maakond ili Jõgevamaa) je jedan od 15 okruga Estonije. Nalazi se na istoku države i graniči s okruzima: Ida-Virumaa na sjeveroistoku, Tartumaa na jugu, Viljandimaa na jugozapadu, Järvamaa na sjeverozapadu i okrugom Lääne-Virumaa na sjeveru kao i jezerom Peipus na istoku. Prema podacima od 1. januara 2015. godine, u okrugu je živjelo 30.841 stanovnika što je činilo samo 2,34% od ukupnog broja stanovnika Estonije. Okrug je formiran 1. januara 1990. godine od dijelova okruga Viljandimaa i Tartumaa.